Notum sit tam præsentibus quàm futuris, quòd nobilis vir Guido frater Domini Clarenbaudi de Noers, ob remedium animæsuæ,  antecessorum suorum Ecclesiæ Beati Ioannis Reomaensis dedit,  concessit vsuarium in pasturis de Ious tam in nemoribus, quàm in planis vniuersaliter, hominibus eorumdem villæ, scilicet hominibus prædictæ Ecclesiæ  iusticialibus;  in puteo de Huimus similiter vsuarium liberè  absolutè, sicut sui homines habitantes in eadem villa habere solent. Concessit etiam iam dictæ Ecclesiæ mansum vnum, quod est intra clausuram Prioratus eiusdem villæ. Præterea quatuor homines, Ioannem  fratres eius, qui in eadem villa prędictæ Ecclesiæ antea liberi fuerant,  pro sui forefacto in seruitutem prædicto Guidonise redegerant, Ecclesiæ prænominatæ Guido ipse de voce concessit, ita sanè si prædicti homines ad Ecclesiam redire voluerint, ea conditione vt ipsi homines alterum Dominum, nisi Ecclesiam, deinceps nec facere nec habere possint. Iterum quidam homo in eadem villa prænominatæ Ecclesiæ antea liber se cum vxore in seruitutem prædicto Guidoni redegit filio suo non laudante; horum etiam filium nomine Nazarium, quem sæpedictus Guido propter parentes reclamabat, Ecclesiæ prælibatæ liberè,  absque calumnia concessit. Ob istius autem susceptionem beneficij Hugo Abbas Reomensis,  Capitulum eiusdem Ecclesiæ prædictum Guidonem de illatis iniustè ab eo Ecclesiæ prædictæ absoluerunt, constituentes illi proprium altare, in quo totius vitæ suæ curriculo singulis diebus sibi Missam celebrare constituerunt de Spiritu sancto, exceptis diebus Lunæ pro fidelibus Dei, diebus Sabbathi de sancta Maria. Audito autem eius obitu,  comperto nomen eius in Regula cum nominibus fratrum scribetur,  sicut de professis ipsius Ecclesiæ fieri solet, de eodem prosequetur;  vlterius pro eius anima  antecessorum suorum Missa pro fidelibus Dei in perpetuum celebrabitur,  eiusdem  patris sui anniuersarum non prætermittetur. Ne autem istud beneficè constitutum malignè restringi valeat vel calumniari, ego Hugo Autisiodorensis Episcopus,  ego Clarembaudus Dominus de Noers,  ego Guido autor huius beneficij  concessor, istud sigillis nostris corroborauimus, laudante hoc vxore Domini Clarembaudi. Hæc omnia facta sunt in præsentia Domini Hugonis Autisiodorensis Episcopi,  fratris sui Clarembaudi Domini de Noers, qui hoc laudauerunt tempore Domini Hugonis eiusdem Ecclesiæ Abbatis. Huius rei testes sunt, Durannus Flauigniacensis, Villelmus, Milo tunc Prior de Ious, Godefredus Prior Cortengiaci Monachi, Laurentius, Leodegarius, Lambertus famuli Abbatis, Stephanus de Argentueil, Iosbertus de Melanni, Stephanus Libornez, Iosbertus de Bar, Huo filius eius, Guido Fardel milites. Anno ab Incarnatione Domini millesimo centesimo octogesimo nono.